CELEX: 62007TN0485
Language: el
Date: 2007-12-21 00:00:00
Title: Υπόθεση T-485/07: Προσφυγή της 21ης Δεκεμβρίου 2007 — Olive Line International κατά ΓΕΕΑ — Knopf (o-live)

23.2.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 51/57
            
         Προσφυγή της 21ης Δεκεμβρίου 2007 — Olive Line International κατά ΓΕΕΑ — Knopf (o-live)
   (Υπόθεση T-485/07)
   (2008/C 51/104)
   Γλώσσα του δικογράφου της προσφυγής: η αγγλική
   Διάδικοι
   
      Προσφεύγουσα: Olive Line International SL (Μαδρίτη, Ισπανία) (εκπρόσωπος: P. Koch Moreno, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Reinhard Knopf (Malsch, Γερμανία)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να αναγνωρίσει ότι η απόφαση του δευτέρου τμήματος προσφυγών του ΓΕΕΑ, της 26ης Σεπτεμβρίου 2007, περί απορρίψεως της προσφυγής που ασκήθηκε κατά της εγκρίσεως της αιτήσεως καταχωρίσεως του κοινοτικού σήματος αριθ. 3 219 193, δεν συνάδει προς τον κανονισμό (ΕΚ) 40/94 για το κοινοτικό σήμα·
            
         
               —
            
            
               να καταδικάσει το καθού και, εφόσον ενδείκνυται, τον αντίδικο ενώπιον του τμήματος προσφυγών στα δικαστικά έξοδα.
            
         Λόγοι αναιρέσεως και κύρια επιχειρήματα
   
      Αιτών την καταχώριση κοινοτικού σήματος: Reinhard Knopf
   
      Κοινοτικό σήμα προς καταχώριση: Το εικονιστικό σήμα «o-live» για προϊόντα που υπάγονται στις κλάσεις 29, 30, 31 και 33 — αίτηση καταχωρίσεως αριθ. 3 219 193
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η προσφεύγουσα
   
      Αντιταχθέν δικαίωμα επί σήματος ή σημείου: Η εθνική εμπορική επωνυμία «Olive lines» για τις δραστηριότητες επιχειρήσεως που είναι εμπορικός διαμεσολαβητής
   
      Απόφαση του τμήματος ανακοπών: Απόρριψη της ανακοπής στο σύνολό της
   
      Απόφαση του τμήματος προσφυγών: Απόρριψη της προσφυγής
   
      Λόγοι ακυρώσεως: Παράβαση του άρθρου 8, παράγραφος 1, στοιχείο β', και παράγραφος 4, του κανονισμού (ΕΚ) 40/94 του Συμβουλίου, καθόσον υφίσταται κίνδυνος συγχύσεως μεταξύ του προγενεστέρου μη καταχωρισμένου εμπορικού σήματος, το οποίο δεν έχει απλώς τοπική σημασία, και του εμπορικού σήματος του οποίου ζητείται η καταχώριση.